

**Republika e Kosovës**

**Republika Kosova - Republic of Kosovo**

***Qeveria - Vlada – Government***

***Zyra e Kryeministrit - Ured Premijera - Office of the Prime Minister***

U prilog članu 100 Zakona br. 04/L-042 o javnim nabavkama u Republici Kosovo, dopunjenog i izmenjenog Zakonom br. 04/L-237, dopunjenog i izmenjenog Zakonom br. 05/L-068 , dopunjenog i izmenjenog Zakonom br. 05/L-092, Kancelarija Premijera objavljuje:

**KONKURS**

Za izbor člana Tela za razmatranje javnih nabavki (TRN).

Neophodne kvalifikacije za kandidata za člana TRN su sledeće:

1. biti državljanin Kosova;

2. da nije osuđivan za neko krivično delo ili da nije optužen ni za jedno krivično delo;

3. da ima položen pravosudni ispit;

4. da ima najmanje tri (3) godine radnog iskustva u jednoj od sledećih oblasti: pravo,

javna uprava, javne finansije ili nabavke;

5. da ima sposobnost da obavlja poslove nepristrasno, savesno, odlučno i odgovorno.

**OPŠTE INFORMACIJE ZA KANDIDATE U VEZI SA KONKURSNIM PROCEDURAMA**

Kandidati za članove Tela za razmatranje javnih nabavki (TRN) moraju dostaviti sledeća dokumenta.

* CV koji daje primere postignuća na poslu;
* Motivaciono pismo;
* Dokumentaciju predviđenu u uslovima zaposlenja (Dokaz – Diploma o stručnoj spremi, dokaz o radnom iskustvu izdat od strane nadležne odgovorne institucije – kadrovske službe, kao i pregled doprinos u Penzionom fondu za najmanje tri (3) godine);
* Uverenje o krivičnim osudama iz Suda, kojim se dokazuje da niste osuđivani pravosnažnom presudom, ne starije od šest (6) meseci;
* Dokaz o državljanstvu Republike Kosovo (kopija pasoša ili lične karte).

Dokumentacija mora biti u zatvorenoj koverti sa imenom i prezimenom kao i nazivom pozicije za koju kandidat konkuriše i dostaviti Koordinacionom sekretarijatu Vlade pri Kancelariji Premijera, zgrada Vlade, 1. sprat. , kancelarija br. 34.

Dostavljena dokumentacija se ne vraća, originale može zatražiti selekciona komisija.

Za dodatne informacije možete nazvati 038/200 14 400.

Rok za konkursanje je otvoren od **20.02.2023 do 10.03.2023** .

Ohrabruju se svi zainteresovani iz nevećinskih zajednica, žene i druge zainteresovane strane da se prijave na konkurs za člana Tela za razmatranje javnih nabavki (TRN).